Sourn Serey Ratha

ថ្ងៃទី ៤ សីហា ២០១៦,

អំណាចដែលបានមកពីការបង្ខំឲ្យមនុស្សគោរពដោយការខ្លាច វាជាអំណាចផ្តាច់ការ ! ចំណែកឯអំណាចដែលបានមកពីមនុស្សគោរពដោយការស្រលាញ់ ទើបជាអំណាចប្រជាធិបតេយ្យ ។

 តើជនរួមជាតិខ្មែរ ដែលឮ ឬក៏ធ្លាប់ឃើញ មហាអំណាចកុំមុយនីស្តចិន ផ្តល់លុយឲ្យអង្គការសិទ្ធិមនុស្សក្នុងស្រុកខ្មែរ ធ្វើការប្រឆាំងនឹងការរំលោភសិទ្ធិមនុស្ស របស់ជនផ្តាច់ការទេ ?

យើងជាប្រទេសមួយ ដែលត្រូវតែឯករាជ្យ និងអធិបតេយ្យ តែយើងត្រូវការកសាងប្រទេសជាតិខ្មែរយើងឲ្យរឹងមាំ ដោយមានដៃគូជាមួយនឹងប្រទេសមហាអំណាចពិតប្រាកដ ដើម្បីធានានូវអធិបតេយ្យភាព ឯករាជ្យជាតិ និងផ្តល់នូវលទ្ធិប្រជាធិបតេយ្យ ព្រមទាំងការគោរពសិទ្ធិមនុស្សពេញលេញ ជូនពលរដ្ឋ ។ ជាមួយនឹងប្រទេសចិន ពលរដ្ឋខ្មែរមានបទពិសោធន៍ច្រើនឆ្នាំ ច្រើនជំនាន់ និងច្រើនរបបហើយ ដែលរហូតដល់មានការសម្លាប់ជីវិតពលរដ្ឋខ្មែររាប់លាននាក់ ហើយត្រូវយួនជិះជាន់ដាក់អាណានិគមនយោបាយបញ្ជាដល់ថ្ងៃនេះ គឺដោយសារតែមេដឹកនាំនិយមចិន និយមកុម្មុយនីស្ត ។ ប្រទេសយើងរលាយអស់ទ្រព្យសម្បត្តិជាតិ (រ៉ែមាស រ៉ែត្បូង រ៉ែលោហៈធាតុ ព្រៃឈើ និងភ្នំ បឹង ទន្លេ) គឺដោយសារតែ ចិន និង យួន ដែលគេសហការណ៍គ្នាផ្តល់អាវុធ ផ្តល់កងទ័ព ចិញ្ចឹមអំណាច លើកបន្តុបបនអាយ៉ងរបស់ពួកគេឲ្យកាន់អំណាច សម្លាប់ពលរដ្ឋខ្មែរ និងប្រើអំណាចបង្ខំឲ្យពលរដ្ឋខ្មែរ គោរពពួកគេ ដោយការខ្លបខ្លាច និងបាក់ស្បាត ។ នេះជានយោបាយ មហាអំណាចកុម្មុយនីស្ត ចិញ្ចឹមនិងពង្រឹងអំណាច ជណផ្តាច់ការ ដើម្បីមហិច្ឆតាមហាអំណាចកុម្មុយនីស្ត ។

 គណបក្សអំណាចខ្មែរ ប្រឆាំងដាច់ខាតចំពោះវត្តមាននៃ មហាអំណាចកុម្មយនីស្ត លើទឹកដីខ្មែរ ! ពលរដ្ឋខ្មែរ និងប្រទេសខ្មែរ ត្រីវការសេរីភាព ឯករាជ្យ និងអធិបតេយ្យ ដែលនឹស្វាគមន៍តែសម្ព័ន្ធមិត្តអ្នកសេរី និងមហាអំណាចសេរី តែប៉ុណ្ណោះ ៕

..

..

.